Document ID: 32006R1555

ΚΑΝΟΝΙΣΜΌΣ (ΕΚ) αριθ. 1555/2006 ΤΗΣ ΕΠΙΤΡΟΠΉΣ
της 18ης Οκτωβρίου 2006
για τροποποίηση του κανονισμού (ΕΚ) αριθ. 1039/2006 σχετικά με την προκήρυξη διαρκούς δημοπρασίας για την επαναπώληση στην κοινοτική αγορά ζάχαρης που έχουν στην κατοχή τους οι οργανισμοί παρέμβασης του Βελγίου, της Τσεχικής Δημοκρατίας, της Γερμανίας, της Ισπανίας, της Ιρλανδίας, της Ιταλίας, της Ουγγαρίας, της Πολωνίας, της Σλοβενίας, της Σλοβακίας και της Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (1), και ιδίως το άρθρο 40 παράγραφος 2 στοιχείο δ),
Εκτιμώντας τα ακόλουθα:
(1)
Οι ποσότητες για την επαναπώληση που περιλαμβάνονται επί του παρόντος στον κανονισμό (ΕΚ) αριθ. 1039/2006 της Επιτροπής (2) αντικατοπτρίζουν την κατάσταση των αποθεμάτων παρέμβασης στις 30 Ιουνίου 2006. Από την ημερομηνία αυτή, κάποιες ποσότητες πουλήθηκαν από τους οργανισμούς παρέμβασης και στην περίπτωση της Γερμανίας, δεν υπάρχουν πλέον αποθέματα παρέμβασης.
(2)
Ο κανονισμός (ΕΚ) αριθ. 1539/2006 της Επιτροπής, της 13ης Οκτωβρίου 2006, σχετικά με την έγκριση σχεδίου κατανομής, στα κράτη μέλη, των πόρων που καταλογίζονται στο δημοσιονομικό έτος 2007 για την παροχή τροφίμων από τα αποθέματα παρέμβασης στους απόρους της Κοινότητας (3) προβλέπει ότι 33 224 τόνοι ζάχαρης πρέπει να αποσυρθούν από τα αποθέματα παρέμβασης της Κοινότητας προκειμένου να διανεμηθούν στα κράτη μέλη, σύμφωνα με το παράρτημα I του εν λόγω κανονισμού.
(3)
Κρίνεται σκόπιμο να ληφθούν υπόψη οι ποσότητες αυτές στην προσφορά για πώληση μέσω διαρκούς δημοπρασίας στην εσωτερική αγορά της Κοινότητας.
(4)
Για την εξασφάλιση της ορθής διαχείρισης των ποσοτήτων ζάχαρης παρέμβασης, πρέπει να προβλεφθεί η κοινοποίηση, εκ μέρους των κρατών μελών, της ποσότητας που όντως πωλήθηκε.
(5)
Ως εκ τούτου, πρέπει να τροποποιηθεί ο κανονισμός (ΕΚ) αριθ. 1039/2006 αναλόγως.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1039/2006 τροποποιείται ως εξής:
1)
Ο τίτλος αντικαθίσταται από το ακόλουθο κείμενο:
2)
Το άρθρο 1 αντικαθίσταται από το ακόλουθο κείμενο:
«Άρθρο 1
Οι οργανισμοί παρέμβασης του Βελγίου, της Τσεχικής Δημοκρατίας, της Ισπανίας, της Ιρλανδίας, της Ιταλίας, της Ουγγαρίας, της Πολωνίας, της Σλοβενίας, της Σλοβακίας και της Σουηδίας προσφέρουν για πώληση, μέσω διαρκούς δημοπρασίας στην κοινοτική εσωτερική αγορά, συνολική ποσότητα 899 896,41 τόνων ζάχαρης που έγινε δεκτή στην παρέμβαση και είναι διαθέσιμη για πώληση στην εσωτερική αγορά. Οι σχετικές ποσότητες ανά κράτος μέλος αναφέρονται στο παράρτημα I».
3)
Στο άρθρο 4, προστίθεται η ακόλουθη παράγραφος:
«3. Το αργότερο την πέμπτη εργάσιμη ημέρα μετά τον καθορισμό από την Επιτροπή της ελάχιστης τιμής πώλησης, οι σχετικοί οργανισμοί παρέμβασης κοινοποιούν στην Επιτροπή, σύμφωνα με το υπόδειγμα που περιλαμβάνεται στο παράρτημα III, την ποσότητα που έχει πράγματι πουληθεί μέσω μερικής δημοπρασίας».
4)
Το παράρτημα I αντικαθίσταται από το κείμενο του παραρτήματος I του παρόντος κανονισμού.
5)
Προστίθεται το παράρτημα III του οποίου το κείμενο περιλαμβάνεται στο παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Οκτωβρίου 2006.

Labels: 3
15
17
18